****

**REPUBLIKA HRVATSKA**

**ZADARSKA ŽUPANIJA**

**privlaka grb OPĆINA PRIVLAKA**

Ivana Pavla II 46, 23233 PRIVLAKA

KLASA: 400-06/20-01/01

URBROJ: 2198/28-01-21-4

Privlaka, 13. travnja 2021. godine

Na temelju članka 67. St. 2. Zakona komunalnom gospodarstvu (NN broj 68/18, 110/18), članka 39. Zakona o proračunu („Narodne novine“ broj 87/08, 136/12 i 15/15) i članka 30. Statuta Općine Privlaka („Službeni glasnik Zadarske županije“ broj 05/18 i 07/21), Općinsko vijeće općine Privlaka na 39. (tridesetdevetoj) sjednici održanoj 13. travnja 2021. godine donosi

**DRUGE IZMJENE I DOPUNE PROGRAMA**

**javnih potreba predškolskog i osnovnoškolskog odgoja**

**i naobrazbe za 2021. godinu**

**Članak 1.**

Program javnih potreba u području predškolskog odgoja i naobrazbe utvrđuje oblik, opseg i kvalitetu djelatnosti na području Općine Privlaka, koji se ostvaruje kroz društveno organizirani predškolski odgoj u Dječjem vrtiću „Sabunić“ čiji je osnivač Općina Privlaka.

**Članak 2.**

Njega, briga i odgoj djece predškolskog uzrasta provodi se u namjenskim prostorijama Osnovne škole Privlaka.

**Članak 3.**

Za program javnih potreba predškolskog odgoja i naobrazbe Drugim izmjenama i dopunama Općine Privlaka za 2021. godinu planiraju se slijedeća sredstva:

* plaće zaposlenika 490.600,00 kn
* doprinosi na plaće 81.100,00 kn
* ostali rashodi za zaposlene 13.200,00 kn
* naknade troškova zaposlenima 9.000,00 kn
* ostali rashodi – catering 50.600,00 kn

Ukupna sredstva za javne potrebe predškolskog odgoja i naobrazbe Drugim izmjenama i dopunama Općine Privlaka za 2021. godinu planiraju se u ukupnom iznosu od 644.500,00 kn. Osigurana sredstva isplaćivat će se na žiro račun Dječjeg vrtića „Sabunić“ mjesečno.

**Članak 4.**

U Proračunu Općine Privlaka za 2021. godinu planirana je tekuća pomoć Osnovnoj školi Privlaka u iznosu od 20.000,00 kn.

**Članak 5.**

Druge Izmjene i dopune Programa javnih potreba predškolskog i osnovnoškolskog odgoja

i naobrazbe Općine Privlaka za 2021. godinu stupaju na snagu danom objave u Službenom glasniku Zadarske županije.

OPĆINSKO VIJEĆE OPĆINE PRIVLAKA

P r e d s j e d n i k :

Nikica Begonja